Diari Oficial de la Generalitat Valenciana


Sumari del DOGV 5599, del 14-09-2007 (2007/10822)

Informació pública de l'aprovació provisional de les bases particulars per a l'adjudicació del Programa d'Actuació Integrada NPR-2 Gallipont - Sud de Riba-roja de Túria.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5599

Data del DOGV
:   14-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10535


Data del document
:   03-07-2007

Organisme emissor
:   Ajuntament de Riba-roja de Túria

Tipus de document
:   Informació Pública

Descriptors 

:   * Riba-roja de Túria
    * obres públiques
    * administració local
    * licitació
    * pla d'urbanisme
    * contracte d'obres

Informació pública de l'aprovació provisional de les bases particulars per a l'adjudicació del Programa d'Actuació Integrada NPR-2 Gallipont - Sud de Riba-roja de Túria. [2007/10664]  
L'Ajuntament en ple, en sessió celebrada el dia 27 de juliol de 2007, i amb l'excepció de l'article 206 del ROFRJCL, va adoptar entre altres l'acord següent:  
Primer   
Aprovar la gestió indirecta del Programa d'Actuació Integrada NPR-2 del Pla General d'Ordenació Urbana de Riba-roja de Túria.  
Segon  
Aprovar les bases particulars reguladores del Programa d'Actuació Integrada NPR-2 del PGOU de Riba-roja de Túria, en els termes del text que s'unix com a annex.  
Tercer  
Ordenar la publicació del corresponent anunci del concurs per a l'aprovació i adjudicació del PAI NPR-2 de Riba-roja de Túria, que es remetrà en primer lloc al Diario Oficial de la Unión Europea i, a continuació al Diari Oficial de la Comunitat Valenciana i s'exposarà en el tauler d'edictes d'este ajuntament.  
La publicació de l'anunci de les bases particulars en el Diari Oficial de la Comunitat Valenciana produirà els efectes suspensius de l'atorgament de llicències a què es referix l'article 101.2 de la Llei Urbanística Valenciana. La suspensió de llicències implicarà igualment la dels acords aprovatoris de nous programes en el mateix àmbit, segons establixen els articles 289 i 290 del reglament citat.  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, a comptar de la recepció d'esta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999. La falta de resolució del recurs de reposició, transcorregut el termini d'un mes, a comptar de la seua presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir de l'endemà de la recepció de la notificació del mencionat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat / Sala del Tribunal Superior de Justícia Contenciosa Administrativa de la ciutat de València / la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
Riba-roja de Túria, 2 d'agost de 2007.- L'alcalde: Francisco Tarazona Zaragozá.  
Es publiquen íntegres a continuació les bases aprovades.  
Bases particulars   
Programa d'Actuació Integrada Sector NPR-2 Gallipont-Sud  
Base I. Objecte del contracte  
El present contracte té com a objecte el desplegament i execució del programa d'actuació integrada que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació relativa al sector NPR-2 Gallipont sud.  
Base II. Règim jurídic (art. 286.1.d del Reglament d'Ordenació i Gestió Territorial i Urbanística)   
El present contracte té naturalesa jurídica especial, i en tot el no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les bases generals de programació.   
S'aplicaran supletòria les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i les establides en el reglament general de la dita llei, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.   
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.  
Base III. Ordenació urbanística vigent (art. 131.2.a Llei Urbanística Valenciana)  
L'ordenació urbanística vigent en l'àmbit d'actuació és la que figura en l'apartat B) de l'annex I  
Base IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)   
1. Memòria de necessitats:  
Haurà de justificar-se en la proposta de programació la necessitat abordar un desenvolupament urbà harmònic, davall un nou model que signifique una oferta de desenvolupament immobiliari, residencial, terciari i industrial d'alta qualitat, aprofitant al màxim les condicions naturals i d'accessibilitat del territori.  
2. Objectius de la programació:  
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- En cas d'existir, efectuar un estudi fefaent de les parcel·les semiconsolidades, amb proposta de solució en els termes previstos en el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs i altres)  
- Cancel·lar les finques cadastrals aportades a la Reparcel·lació i inscriure les resultants en el cadastre.  
- Qualssevol altres actuacions necessàries per a la transformació jurídica de les finques afectades.  
b) Urbanitzar completament la unitat o unitats d'execució que constituïxen l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents, devent per a això:  
- Aportar informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic, domini públic maritimoterrestre i altres)  
- Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les següents obres complementàries que siguen necessàries.  
d) Suplementar les infraestructures i espais públics o reserves dotacionals en allò necessari per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i traslladarà a l'administració el corresponent certificat acreditatiu d'això.  
- Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
f) Obtindre l'aprofitament que legalment corresponga, amb destí al patrimoni públic del sòl a favor de l'administració actuant de forma gratuïta.  
g) Ordenar el repartiment equitatiu de les càrregues i beneficis de l'actuació entre els afectats. (L'Ajuntament, en els supòsits en què siga procedent el deure de cessió previst en l'article 13.6 de la Llei 4/2004, de 30 de juny, d'Ordenació del Territori i Protecció del Paisatge, haurà d'establir els criteris de valoració i la seqüència per a fer efectiu el deure.)  
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
i) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, conforme a les directrius establides en la Llei 4/2004, de 30 de juny, d'Ordenació del Territori i Protecció del Paisatge. Tot això de conformitat amb allò que s'ha establit en l'apartat C) de l'annex I.  
Base V. Paràmetres urbanístics (art. 131.2.c Llei Urbanística Valenciana)  
Els paràmetres urbanístics són els establits en la fitxa de gestió que figura en l'apartat D) de l'annex I  
Base VI. Criteris i objectius territorials (art. 131.2.d Llei Urbanística Valenciana)  
Els criteris i objectius territorials són els que s'establixen en l'apartat E de l'annex I  
Base VII. Criteris d'ordenació urbanística (art. 131.2.d Llei Urbanística Valenciana)  
Els criteris d'ordenació urbanística són els que s'establixen en l'apartat E) de l'annex I.  
Base VIII. Objectius d'edificació privada (art. 131.2.e Llei Urbanística Valenciana)  
1. Els objectius d'edificació privada són els establits en l'apartat F) de l'annex I.  
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació i en concret en l'apartat F) de l'annex I.  
3. S'establix l'obligació de simultaniejar la urbanització i l'edificació en el percentatge mínim establit en l'apartat F) de l'annex I.  
Base IX. Prescripcions tècniques dels documents d'ordenació i gestió (art. 131.2.f Llei Urbanística Valenciana)  
Hauran d'enumerar-se detalladament tots els documents tècnics d'ordenació i gestió que hauran de ser presentats per l'aspirant a urbanitzador (pla parcial, document de justificació integració territorial, estudi de paisatge, ...) així com les prescripcions tècniques i formals que hauran de respectar-se en la seua elaboració i presentació davant de l'administració (maqueta, suport digital ...) de conformitat amb el que establix l'apartat G) de l'annex I.  
Base X. Prescripcions tècniques del projecte urbanització (art. 131.2.h Llei Urbanística Valenciana)  
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
Base XI. Preu de licitació (art. 286.1.h del Reglament d'Ordenació i Gestió Territorial i Urbanística)  
El preu de licitació, que servix exclusivament de base per al càlcul de la garantia provisional, és l'establit en l'apartat I) de l'annex I, d'acord amb el que preveu l'article 140.1 de la Llei Urbanística Valenciana.  
Base XII. Terminis de desplegament i execució del programa (art. 131.2.i Llei Urbanística Valenciana i art. 286.1.i del Reglament d'Ordenació i Gestió Territorial i Urbanística)  
S'establixen, en l'apartat J) de l'annex I els següents terminis màxims per a l'execució de les següents actuacions per part de 'urbanitzador:  
a) Termini màxim per a la selecció de l'empresari constructor de l'obra civil d'urbanització, comptat des de l'aprovació del projecte de reparcel·lació.  
b) Termini màxim per a la presentació del projecte de reparcel·lació.  
c) Termini màxim per a l'execució de les obres d'urbanització comptat des de la selecció de l'empresari constructor.  
d) Termini màxim d'edificació dels solars comptat des de la recepció de les obres d'urbanització.  
Base XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
Base XIV. Solvència econòmica i financera (art. 131.2.m Llei Urbanística Valenciana)  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
1. Informe d'institucions financeres o, si és procedent, justificant l'existència d'una assegurança d'indemnització per riscos professionals.  
2. Si es tractara de persones jurídiques, presentació dels comptes anuals o extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
3. Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Base XV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb indicació, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
Base XVI. Garanties  
1. Els que desitgen participar en el procediment de licitació d'un programa d'actuació integrada hauran de constituir, en la forma i als efectes previstos en el Text Refós de la Llei de Contractes de les Administracions Públiques, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendix a la quantitat que s'establix en l'apartat K) de l'annex I.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes previstos en el Text Refós de la Llei de Contractes de les Administracions Públiques, s'establix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.  
5. Serà procedent elevar la garantia definitiva al 20 per cent en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
Base XVII. Presentació de proposicions  
1. Els que desitgen prendre part en la licitació hauran de presentar, en el termini i lloc que s'establix en l'apartat M) de l'annex I, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que els represente, i indicant el nom i cognoms o raó social del proponent amb la següent documentació, en idioma castellà o valencià:  
- Sobre A. Alternativa tècnica. Es presentarà obert.  
- Sobre B. Proposició juridicoeconòmica. Es presentarà en sobre tancat.  
La documentació que figura en estos sobres serà objecte de valoració als efectes d'aprovació del programa i adjudicació de la condició d'urbanitzador.  
- Sobre C. Es presentarà amb el títol de Documentació, i contindrà la documentació següent:  
a) Si concorre una societat mercantil, haurà de presentar escriptura de constitució inscrita en el Registre Mercantil. Tractant-se d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
b) Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
c) Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
d) Resguard acreditatiu d'haver constituït la garantia provisional en els termes exigits en la base XVI.  
e) Declaració responsable de no estar sotmés s cap de les prohibicions per a contractar establides per la legislació reguladora de la contractació administrativa, incloent trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera   
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals aspectes.  
i) En cas de concórrer a la licitació diverses empreses, compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.  
3. Si l'últim dia del termini de presentació de proposicions coincidix amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositaran una còpia d'estos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només als efectes de la presentació d'al·legacions.  
5. Igualment compliran el que establix l'article 7 de l'Orde de 26 d'abril de 2007, de la conselleria de Territori i Habitatge, per la qual s'establix l'obligació de presentar les propostes i documentació annexa necessària en suport informàtic en format pdf, estructurat de la mateixa manera i amb el mateix contingut que en la pàgina web de la Generalitat.  
Base XVIII. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
a) Identificació del document de planejament que regule l'ordenació detallada a desenvolupar, si este estiguera ja aprovat amb anterioritat al present concurs. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.  
b) Àmbit de l'actuació. Es permetrà la redelimitació de l'àmbit territorial a programar per part de l'alternativa tècnica en les condicions establides en l'apartat L) de l'annex I. En defecte de previsió expressa, únicament tindrà lloc quan tinga com a objecte l'ampliació de la xarxa primària i secundària prevista en el planejament vigent. En tot cas, s'ha d'assegurar el suplement de dotacions de xarxa primària i de xarxa secundària que exigisca l'ampliació i la seua deguda integració en l'estructura urbanística del pla.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització.  
g) Enunciat dels objectius complementaris que es proposen conforme al que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquells gastos d'urbanització variables l'import dels quals, inclús sent transferible als propietaris, no es puga determinar per la concurrència d'ofertes.  
k) Si la proposta de programa modifica l'ordenació estructural, haurà d'incorporar la documentació establida per a tals supòsits en la Llei Urbanística Valenciana. Haurà de contindre el compromís del licitador d'edificar de forma simultània a l'execució de la urbanització un percentatge mínim establit en l'apartat G) de l'annex I.  
Base XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establix l'apartat N) de l'annex I:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques resultants que s'adjudiquen després de la reparcel·lació.  
D) Full resum de les dades econòmiques rellevants segons model que s'aprove reglamentàriament.  
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b) de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'ur-banitzador es compromet a transferir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris acollits a estes i, si és el cas, recolzades per una entitat financera degudament registrada.  
i) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
j) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base XX. Admissibilitat de variants (art. 131.2.g de la Llei Urbanística Valenciana)  
1. Únicament es consideraran variants les modificacions de caràcter tècnic i mai les de caràcter econòmic, sempre que estes últimes no alteren substancialment l'ordenació urbanística proposada.  
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. En cas d'admetre's, cada aspirant a urbanitzador podrà presentar una única variant.  
4. La presentació d'una variant en cap cas legitimarà la presentació d'una nova proposició juridicoeconòmica.  
5. L'Ajuntament podrà triar, d'entre l'alternativa original i la variada, aquella que millor satisfaça els interessos públics, aplicant-se-li la proposició juridicoeconòmica formulada i sense poder modificar en cap cas el contingut de les bases particulars.  
6. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.  
Base XXI. Criteris d'adjudicació (art. 286.1.j del Reglament d'Ordenació i Gestió Territorial i Urbanística).  
Els criteris d'adjudicació són els establits en l'apartat O) de l'annex I.  
Base XXII. Adjudicació del programa (art. 286.1.g del Reglament d'Ordenació i Gestió Territorial i Urbanística)  
1. El programa d'actuació integrada s'aprovarà condicionat a l'efectiva realització de les obres assenyalades en l'apartat P) de l'annex I.  
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes previstos en la base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social i resguard acreditatiu d'haver constituït la garantia definitiva del cost de les indemnitzacions, preus justos i gastos de reallotjament necessaris per a realitzar l'actuació, la totalitat del cost de les obres d'urbanització complementàries i un 7 per 100 del cost de les obres d'edificació.  
Base XXIII. Formalització del contracte   
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efecte de fedatari públic, annexant-hi un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en el Text Refós de la Llei de Contractes de les Administracions Públiques.  
Base XXIV. Dictamen del Consell del Territori i Paisatge (art. 286.1.c del Reglament d'Ordenació i Gestió Territorial i Urbanística)  
En els supòsits establits en la Llei Urbanística Valenciana haurà de demanar-se l'informe del Consell del Territori i Paisatge.  
Base XXV. Compliment  
1. El contracte s'entendrà complit amb motiu de l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'Urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu. Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i començarà llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.  
Base XXVI. Resolució  
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació dins del termini de la garantia definitiva.  
d) La no-formalització del contracte dins del termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la desenvolupen.  
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandó quan el desplegament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials precisos per a la seua normal execució dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o haja posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercir plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques que comporte i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per 100.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que siguen procedents, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.  
n) Incórrer el contractista, durant la vigència del contracte, en alguna de les prohibicions de contractar previstes en l'article 20 de la Llei de Contractes de les Administracions Públiques.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre-ho i, si és el cas, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, siguen procedents en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.  
4. L'Ajuntament, en resoldre l'adjudicació, podrà acordar que l'urbanitzador continue l'execució del programa davall les seues mateixes condicions, durant el temps indispensable per a evitar perjuís a l'interés públic.  
5. L'Ajuntament acordarà la resolució de l'adjudicació, amb audiència prèvia a l'urbanitzador per un termini de 10 dies hàbils, i previ Dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Base XXVII. Prerrogatives de l'administració (art. 286.1.e del Reglament d'Ordenació i Gestió Territorial i Urbanística)  
L'Ajuntament ostenta totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.  
Base XXVIII. Jurisdicció competent (art. 286.1.f del Reglament d'Ordenació i Gestió Territorial i Urbanística)  
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
Per l'Ajuntament L'adjudicatari  
... ...  
P. p. P. p.  
... ...  
... (Nom i cognoms) ... (Nom i cognoms)  
ANNEX I - Quadro resum  
A) OBJECTE DEL CONTRACTE  
Àmbit del programa d'actuació: SECTOR NPR-2 GALLIPONT SUD  
B) ORDENACIÓ URBANÍSTICA VIGENT EN L'ÀMBIT DE L'ACTUACIÓ  
Documentació urbanística: SÍ  
Planejament General: 8/01/1997  
Publicació  
Correcció d'errors  
Modificacions  
Planejament de desenrotllament  
Publicació  
Correcció d'errors  
Modificacions  
Paràmetres urbanístics (segons fitxa de gestió)  
Superfície de l'àmbit: 92.223 m²  
Classificació del sòl: urbanitzable  
Qualificació urbanística: Residencial extensiu  
Cessió addicional: haurà de fer una cessió addicional de 8 m² de zona verda de sistema general per vivenda (mínim 8 x 111 = 888 m²)  
C) MEMÒRIA DE NECESSITATS I OBJECTIUS A SATISFER AMB EL PROGRAMA D'ACTUACIÓ  
La memòria haurà de contindre les previsions precises per a complir els següents objectius:  
- Gestionar la transformació jurídica de les finques afectades pel programa d'actuació. En este sentit l'urbanitzador estarà obligat a:  
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- En cas d'existir, efectuar un estudi fefaent de les parcel·les semiconsolidades, amb proposta de solució en els termes previstos en el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar els creditors nets abans que la reparcel·lació arribe al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs i altres).  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.  
- Urbanitzar completament la unitat d'execució que constituïsca l'objecte del programa.  
- Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
- Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les següents obres complementàries que siguen necessàries.  
- Suplementar les infraestructures i espais públics o reserves dotacionals en allò necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
- Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i traslladarà a l'administració el corresponent certificat acreditativa d'això.  
- Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
- Obtindre l'aprofitament que legalment corresponga, amb destí al patrimoni públic del sòl a favor de l'administració actuant de forma gratuïta.  
- Ordenar el repartiment equitatiu de les càrregues i beneficis de l'actuació entre els afectats.  
- Establir terminis per a edificar els solars resultants de l'actuació urbanitzadora.  
- Altres objectius complementaris el cost dels quals siga assumit per l'urbanitzador sense transferir-lo als propietaris de terrenys afectats   
D) FITXA DE GESTIÓ O DIRECTRIUS D'EVOLUCIÓ URBANA I OCUPACIÓ DEL TERRITORI ESTABLIDES EN EL PLA GENERAL  
Fitxa de gestió de l'àmbit   
PLA GENERAL D'ORDENACIÓ URBANA. ANNEX DE NORMES URBANÍSTIQUES: FULL A.II NP-2  
SECTOR NPR-2 GALLIPONT SUD  
Superfície total: 92.223 m²  
I E B: 0,2 m²/M2  
PARCEL·LA MÍNIMA: SEGONS PLA PARCIAL  
Edificabilitat: 18.445 m²  
Vivendes /hectàrea: 12 Viv./Ha  
Nre. vivendes: Segons pla parcial = 111  
Cessió addicional: 8 m² zona verda/vivenda (mínim: 888)  
Directrius d'evolució urbana i ocupació del territori: No és procedent en este cas cap observació especial.  
E) CRITERIS I OBJECTIUS URBANÍSTICS I TERRITORIALS DE LES PROPOSTES DE PLANEJAMENT A FORMULAR  
Criteris urbanístics i territorials: Resoldre de mode adequat el marge urbà corresponent a eixe àmbit  
Objectius urbanístics i territorials: No és procedent en este cas cap observació especial.  
Directrius i estratègies que haurà d'observar l'ordenació proposada pels concursants: La major integració possible i coherència quant a materials i acabats, etc. amb el sòl urbà confrontant Gallipont. A este efecte, hauran de coordinar-se en el que siga necessari les xarxes d'infraestructures d'urbanització, així com procedir a la seua ampliació o extensió, en cas de ser necessari. En especial, l'evacuació de   
FASES DEL CALENDARI MES/DIES  
Presentació dels textos refosos corresponents al planejament   
o al projecte d'urbanització. DOS MESOS  
 (Termini màxim des que tinga lloc la notificació a l'urbanitzador   
 de l'aprovació, provisional o definitiva, que impose   
 modificacions a l'alternativa tècnica.)  
Iniciació del procediment de pública concurrència per a la selecció   
de l'empresari constructor de ser necessari. UN MES  
 (Termini màxim des de la formalització del contracte   
 entre l'urbanitzador i l'Ajuntament.)  
Sotmetiment del projecte de reparcel·lació a informació al públic   
per l'urbanitzador. SIS MESOS  
 (Termini màxim des de la pràctica de l'última de les notificacions  
 remeses als propietaris)  
Inici de les obres d'urbanització. TRES MESOS  
 (Termini màxim des de l'aprovació definitiva del projecte  
 de reparcel·lació).  
Finalització de les obres d'urbanització. 24 MESOS  
 (Termini màxim de finalització des del seu inici.).  
Possibilitat de formular pròrrogues SÍ   
Fases del calendari susceptibles de ser prorrogades Termini màxim de pròrroga  
pluvials i emissari fins al llit públic que autoritze la Confederació Hidrogràfica del Xúquer.  
Possibilitat de formular alternatives tècniques que suposen ampliació de l'àmbit territorial a programar: No  
F) OBJECTIUS D'EDIFICACIÓ PRIVADA EN L'ÀMBIT DE L'ACTUACIÓ  
Objectius generals d'edificació privada: Cap en especial a destacar.  
Objectius particulars d'edificació privada: (Percentatge mínim de solars l'edificació dels quals haja de ser simultània a la urbanització exigible a l'urbanitzador) No hi ha exigència prèvia.  
G) PRESCRIPCIONS TÈCNIQUES DELS DOCUMENTS D'ORDENACIÓ I GESTIÓ  
Prescripcions tècniques mínimes dels documents d'ordenació: Segons el Reglament d'Ordenació i Gestió Territorial i Urbanística.  
Prescripcions tècniques mínimes dels documents de gestió: Segons el Reglament d'Ordenació i Gestió Territorial i Urbanística.  
H) PRESCRIPCIONS TÈCNIQUES DEL PROJECTE DE LES OBRES D'URBANITZACIÓ  
Prescripcions tècniques mínimes del projecte d'urbanització  
(De conformitat amb l'article 52 de la Llei de Contractes de les Administracions Públiques). El contingut mínim serà l'establit en LUV i els seus reglaments (ROGTU)  
I) PRESSUPOST ESTIMATIU DE CÀRREGUES DEL PROGRAMA D'ACTUACIÓ  
En xifra: 2.600.000 euros.  
2.250.000 euros cost obres i 350.000 euros gastos generals i benefici de l'urbanitzador  
En lletra: dos milions, sis-cents mil euros.  
J) ESTIMACIÓ DE TERMINIS PER AL DESPLEGAMENT I EXECUCIÓ DEL PROGRAMA D'ACTUACIÓ  
Termini total  
Trenta-sis (36) mesos.  
Terminis parcials d'execució  
La finalització de les obres d'urbanització SIS MESOS  
\* \* \* \* \*  
FASES DEL CALENDARIO MES/DÍAS  
Presentación de los textos refundidos correspondientes   
al planeamiento o al proyecto de urbanización. DOS MESES  
 (Plazo máximo desde que tenga lugar la notificación   
 al urbanizador de la aprobación, provisional o definitiva,   
 que imponga modificaciones a la alternativa técnica.)  
Iniciación del procedimiento de pública concurrencia para la   
selección del empresario constructor de ser necesario. UN MES  
 (Plazo máximo desde la formalización del Contrato  
 entre el Urbanizador y el Ayuntamiento.)  
Sometimiento del Proyecto de Reparcelación a información   
al público por el Urbanizador. SEIS MESES  
 (Plazo máximo desde la práctica de la última  
 de las notificaciones remitidas a los propietarios)  
Inicio de las obras de urbanización. TRES MESES  
 (Plazo máximo desde la aprobación definitiva  
 del Proyecto de Reparcelación).  
Finalización de las obras de urbanización. 24 MESES  
 (Plazo máximo de finalización desde su inicio.).  
Posibilidad de formular prórrogas SÍ   
Fases del calendario susceptibles de ser prorrogadas Plazo máximo de prórroga  
La finalización de las obras de urbanización SEIS MESES  
K) GARANTIES  
Garantia provisional  
2% de l'estimació de càrregues del programa d'actuació (2.600.000 euros):   
En xifra: 52.000 euros.  
En lletra: cinquanta-dos mil euros.  
Garantia definitiva programes d'actuació integrada  
(Percentatge sobre el valor de les càrregues d'urbanització)  
Haurà de ser com a mínim el 10%, i com a màxim el 20%  
En xifra: 300.000 euros.  
En lletra: tres-cents mil euros.  
L) VARIANTS  
Possibilitat de formular variants SÍ   
Condicions: vegeu ANNEX IX.  
M) TERMINI I LLOC DE PRESENTACIÓ DE PROPOSICIONS  
Termini per a la presentació de proposicions)  
Tres mesos a partir de la data d'enviament de l'anunci de concurs al Diario Oficial de la Unión Europea, assenyalat en l'anunci del concurs.  
Lloc: Ajuntament de Riba-roja de Túria, pl. Ajuntament, núm. 2.  
Raons de dificultat o complexitat tècnica que justifiquen l'augment del termini  
No existixen en este cas raons que justifiquen un augment del termini.  
N) PROCEDIMENT D'ADJUDICACIÓ DEL PROGRAMA D'ACTUACIÓ  
1) Informe del Consell del Territori i el Paisatge:  
Àmbit d'actuació amb una superfície  
superior a 50 ha NO   
Complexitat del programa d'actuació NO   
2) Termini per a la resolució de l'adjudicació del programa d'actuació  
Termini per a la resolució de l'adjudicació del programa d'actuació   
Dos mesos a comptar de l'obertura de les proposicions juridicoeconòmiques per a l'adjudicació del programa d'actuació.  
ANNEX II  
MODEL DE PRESENTACIÓ DE LES PROPOSICIONS  
DE PROGRAMA D'ACTUACIÓ  
... (Nom i cognoms), amb domicili a estos efectes a ..., CP ..., carrer ..., núm. ..., pis ..., i proveït del DNI ..., actuant en el seu propi nom i dret (o en representació d ..., amb domicili a ..., CP ..., carrer ..., núm. ..., pis ..., telèfon ... i CIF ...), davant d'eixe Ajuntament comparec i  
EXPOSE  
I. Que he tingut coneixement de l'anunci del concurs que regirà en el procediment per a l'adjudicació del programa d'actuació integrada que té com a objecte el desenvolupament del sector NPR-2 Gallipont Sud a Riba-roja de Túria, així com de les bases generals de programació i bases particulars de programació.  
II. Que complisc (l'entitat a què represente complix) tots els requisits i obligacions exigits per la normativa vigent i per les bases generals de programació i bases particulars de programació per a l'adjudicació del present contracte.  
III. Que a este efecte, per mitjà del present escrit s'adjunten els sobres denominats sobre A, sobre B, i sobre C, exigits en les bases particulars de programació.  
IV. Que, a més, per mitjà del present escrit s'adjunta còpia dels documents protocol·litzats que han de sotmetre's a informació al públic, així com el text de l'anunci d'informació pública per a la seua inserció en el tauler d'anuncis de l'Ajuntament durant el termini d'exposició al públic.  
V. Que a continuació s'indica la Notaria on hauran de remetre's les al·legacions presentades: Notaria de Benaguasil.  
Que en virtut d'allò que s'ha exposat, a l'Ajuntament  
SOL·LICITE participar en el procediment de licitació del contracte en relació amb el programa d'actuació integrada que té com a objecte el desenvolupament del sector NPR-2 Gallipont sud a Riba-roja de Túria, amb número d'expedient ... (indiqueu expedient).  
..., ... de ... de 200... .  
AJUNTAMENT DE RIBA-ROJA DE TÚRIA  
ANNEX III  
MITJANS I CRITERIS DE SELECCIÓ PER A L'ACREDITACIÓ  
 DE LA SOLVÈNCIA ECONÒMICA I FINANCERA  
La solvència econòmica i financera dels concursants s'acreditarà per mitjà de l'aportació de la documentació següent:  
Informe d'institucions financeres:  
Del qual es desprenga que a la vista de la capacitat econòmica del licitador, este podrà fer front a les obligacions derivades del contracte a què es licita. SÍ   
Justificant de l'existència d'una assegurança d'indemnització per riscos professionals.  
L'assegurança serà del tipus de les assegurances contra danys regulats en la Llei 50/1980, de 8 d'octubre, de Contracte d'Assegurança, en els articles 73 a 76 referits a l'assegurança de responsabilitat civil, i haurà d'estar contractat prèviament a la presentació de les proposicions, sent l'assegurat el propi licitador SÍ   
Tractant-se de persones jurídiques, presentació dels comptes anuals o extracte d'estos en el supòsit que la publicació d'estos siga obligatòria en els estats on es troben establides.  
Capacitat de l'empresa per a fer front a les inversions inicials per a l'execució del contracte. NO   
Declaració sobre el volum global de negocis per mitjà de la presentació del model 347 de declaració anual d'operacions amb terceres persones i declaració del volum de negocis relacionat amb el desenvolupament i la promoció d'actuacions semblants a les del present concurs durant els tres últims exercicis. SÍ   
ANNEX IV  
MITJANS I CRITERIS DE SELECCIÓ   
PER A L'ACREDITACIÓ DE LA SOLVÈNCIA   
TÈCNICA I PROFESSIONAL  
La solvència tècnica i professional dels concursants s'acreditarà per mitjà de l'aportació de la documentació següent:  
Relació dels programes d'actuació promoguts i gestionats pel concursant, indicant superfície afectada, preu del programa, dates d'iniciació i terminació. SÍ   
Indicació de l'equip tècnic, col·laboradors i unitats tècniques participants en el contracte, estiguen o no integrats directament en l'estructura organitzativa de l'urbanitzador, que participarà en la gestió del programa d'actuació, i especialment dels responsables del control de qualitat.  
En cas d'exigir-se l'aportació d'equips tècnics constituïts per diversos membres i/o col·laboradors, hauran de designar d'entre ells un coordinador de l'equip i aportar les titulacions acadèmiques i professionals i els "currículum" de tots els membres i col·laboradors.   
 SÍ   
Titulacions acadèmiques i professionals del personal de direcció de l'urbanitzador.  
S'exigix preferentment les titulacions acadèmiques i professionals de l'empresari, així com del personal de direcció d'esta, d'arquitecte i/o enginyer superior.  
S'exigix preferentment que el personal responsable de l'execució del contracte posseïsca una titulació de llicenciat en Dret.  
 SÍ   
Declaració que indique la mitjana anual del personal, amb indicació, si és el cas, del grau d'estabilitat en l'ocupació i la plantilla del personal directiu durant els últims tres anys.  
 NO   
Declaració del licitador del material, instal·lacions i equip tècnic de què disposa per al compliment dels seus compromisos.  
 SÍ   
Declaració de les mesures adoptades pels empresaris per a controlar la qualitat, així com dels mitjans d'estudi i investigació de què disposen.  
S'exigix que el concursant acredite l'ocupació de mesures per a controlar la qualitat. SÍ   
Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació.  
S'exigix que el concursant es comprometa a l'ocupació de mesures de gestió mediambiental durant el desplegament i execució del programa d'actuació. SÍ   
ANNEX V  
DECLARACIÓ RESPONSABLE  
CAPACITAT PER A CONTRACTAR  
Nom i cognoms (...), amb domicili a estos efectes a ..., CP ..., carrer ... núm. ..., pis ..., i proveïda del DNI ..., actuant en el seu propi nom i dret (o en representació d ..., amb domicili a ..., CP ..., carrer ..., núm. ..., pis ..., telèfon ... i CIF ...) .  
DECLARE  
Que ni esta mateixa, ni la societat mercantil que representa, ni les persones que integren els òrgans de govern de la societat, ni els lletrats, ni els tècnics que s'encarregaren dels servicis d'assessoria, es troben sotmesos en les causes de prohibició, incapacitat o incompatibilitat per a contractar amb l'administració enumerades en l'article 20 de la Llei de Contractes de les Administracions Públiques.  
I perquè així conste a efectes de la documentació que els licitadors han de presentar, per a contractar amb l'administració expedix este certificat.  
..., ... de ... de 200 ...  
....  
P. p.  
...  
... (Nom i cognoms)  
ANNEX VI  
DECLARACIÓ RESPONSABLE OBLIGACIONS   
TRIBUTÀRIES I SEGURETAT SOCIAL  
... (Nom i cognoms), amb domicili a estos efectes a ..., CP ..., carrer ..., núm. ..., pis ..., i proveïda del DNI ..., actuant en el seu propi nom i dret (o en representació d ..., amb domicili a ..., CP ..., carrer ..., núm. ..., pis ..., telèfon ... i CIF ...) .  
DECLARE  
Que la societat mercantil que representa es troba al corrent en el compliment de les seues obligacions tributàries i de les seues obligacions amb la Seguretat Social.  
I perquè així conste a efectes de la documentació que els licitadors han de presentar, per a contractar amb l'administració expedix este certificat.  
..., ... de ... de 200...  
....  
P. p.  
...  
... (Nom i cognoms)  
ANNEX VII  
DECLARACIÓ DE L'ARTICLE 121   
DE LA LLEI URBANÍSTICA VALENCIANA  
... (Nom i cognoms), amb domicili a estos efectes a ..., CP ..., carrer ..., núm. ..., pis ..., i proveïda del DNI ..., actuant en el seu propi nom i dret (o en representació d ..., amb domicili a ..., CP ..., carrer ..., núm. ..., pis ..., telèfon ... i CIF ...) .  
DECLARE  
Que ni esta mateixa, ni la societat mercantil que representa, ni les persones que integren els òrgans de govern de la societat, ha participat en la investigació, l'experimentació, l'estudi o el desenvolupament del pla d'acció territorial o el Pla General que afecte l'ordenació de l'àmbit del programa a què es licita.   
Que ni els lletrats, ni els tècnics que han participat en la redacció de la proposta o en la tramitació i aprovació, provisional o definitiva, de plans d'acció territorial o de plans generals relacionats amb l'àmbit objecte del programa, en els dos anys anteriors a l'exposició al públic de la iniciativa.  
I perquè així conste a efectes de la documentació a presentar pels licitadors, per a contractar amb l'administració expedix este certificat.  
..., ... d ... de 200...  
....  
P. p.  
...  
... (Nom i cognoms)  
ANNEX VIII  
MODEL DE PROPOSICIÓ JURIDICOECONÒMICA  
Les proposicions juridicoeconòmiques s'ajustaran al model següent:  
I. INTRODUCCIÓ  
- Hauran d'incloure's les dades següents:  
- Identificació del licitador que formula la proposició juridicoeconòmica, assenyalant domicili, DNI, CIF o document equivalent, telèfon, fax, adreça de correu electrònic, persona de contacte.  
- Compromís del licitador de desplegar i executar el programa d'actuació.  
- Identificació de l'alternativa tècnica sobre la qual es formula la proposició juridicoeconòmica o, si és el cas, de la variant.  
Expressió de les magnituds urbanístiques rellevants establides pel planejament, com ara dimensions de parcel·la mínima, aprofitament subjectiu i superfície mínima de terreny requerida per a obtindre l'adjudicació de finca de resultat independent.  
II. Regulació de les relacions de l'urbanitzador i els propietaris   
Hauran d'incloure's els elements següents:  
- Drets i deures dels propietaris com a conseqüència del desplegament i execució del programa d'actuació.  
- Drets, deures i prerrogatives de l'urbanitzador en relació amb els propietaris, com a conseqüència del desplegament i execució del programa d'actuació.  
- Import global de les càrregues d'urbanització i del coeficient de canvi aprovat.  
- Modalitat de retribució de les càrregues d'urbanització a favor de l'urbanitzador.  
- Informació sobre la possibilitat d'optar per la modalitat de retribució en metàl·lic   
- El mode, condicions i termini per a l'exercici de l'opció per la retribució en metàl·lic.  
- La quantia i contingut de l'aval o garantia a prestar per qui retribuïsca en diners.   
- Estimació preliminar de la repercussió unitària de tals gastos variables i de la indemnització individualitzada que corresponga a l'interessat per construccions i plantacions.  
- Qualsevol altra dada sobre les conseqüències econòmiques que comporte per als propietaris la proposta i l'elecció de cada modalitat de retribució.  
Totes les anteriors magnituds econòmiques s'expressaran per metre quadrat de sòl i de sostre. Es farà indicació que tals imports seran revisats quan siguen determinades les quanties definitives corresponents als gastos variables a què es referix l'article 126.j de la Llei Urbanística Valenciana.  
III. ACREDITACIÓ DE LA TITULARITAT DELS TERRENYS  
Hauran d'incluir-se els següents elements:  
- Certificat registral de domini i càrregues dels terrenys que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador.  
- Identificació gràfica d'estos dels terrenys que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador.  
- Descripció i còpia dels títols que acrediten el seu dret de propietat o els contractes celebrats amb tercer que li atorguen poder suficient per a afectar les finques amb caràcter real i inscriure eixa afecció en el Registre de la Propietat.  
IV. FULL RESUM AMB LES DADES ECONÒMIQUES  
Haurà d'incloure's el full resum de les dades econòmiques rellevants segons model que s'aprove reglamentàriament.  
V. MAGNITUDS ECONÒMIQUES DEL PROGRAMA D'AC-TUACIÓ  
Hauran d'incloure's els elements següents:  
- Pressupost de licitació de l'obra d'urbanització, desglossat en les següents partides, en les quals s'indicaran els mesuraments i els preus unitaris:  
a) Pavimentació de calçades, aparcaments, voreres i xarxa de vianants.  
b) Tractament dels espais lliures, incloent jardineria, arbratge i ornamentació.  
c) Mobiliari urbà.  
d) Senyalització.  
e) Xarxes de distribució d'aigua potable, de reg i d'hidrants contra incendis.  
f) Xarxa de clavegueram per a aigües residuals.  
g) Sistema d'evacuació d'aigües pluvials  
h) Xarxa de distribució d'energia elèctrica, gasificació i comunicacions.  
i) Xarxa d'enllumenat públic.  
j) Obres d'enllaç dels servicis urbanístics amb els de la xarxa primària i la resta d'obres de connexió i integració de l'actuació en el seu entorn territorial o urbà.  
k) Impost sobre el valor afegit.  
El pressupost indicarà si l'impost sobre el valor afegit s'entén inclòs o exclòs dels imports que es consignen. En el cas que no es faça referència expressa a l'impost sobre el valor afegit, s'entendrà inclòs.  
- Cost de projectes, en el qual s'incloguen el cost de redacció i direcció dels projectes tècnics, especificant cada projecte, a què es referix l'article 168.1.c.  
- Gastos de gestió de l'Urbanitzador, calculats en un percentatge del que represente la suma de les partides corresponents a conceptes anteriors.  
- Benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
- Càrregues d'urbanització que l'urbanitzador es compromet a transferir, com a màxim, als propietaris afectats pels conceptes anteriorment expressats. No s'inclouran les indemnitzacions que siguen procedents, l'estimació preliminar de les quals ha de constar en l'alternativa tècnica i fixar-se amb caràcter definitiu en el projecte de reparcel·lació.  
- Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
- Preu del sòl a efectes de canvi.  
ANNEX X  
CRITERIS D'ADJUDICACIÓ PER A LA SELECCIÓ DE L'ALTERNATIVA TÈCNICA DE PROGRAMA  
Els criteris ponderats que s'aplicaran per a la selecció de l'alternativa tècnica seran els següents, ordenats per orde decreixent:  
Criteris d'adjudicació Ponderació Límits mínims  
 de puntuació (20) Puntuació màxima: 70  
Compliment dels criteris i objectius urbanístics i territorials assenyalats en les Bases Particulars de programació.  
Qualitat tècnica de l'ordenació proposada. 35 20   
Millor estructuració de dotacions públiques   
i d'espais lliures. 7 10   
Qualitat tècnica de les solucions proposades   
per a la urbanització, incloent la qualitat de l'ordenació 7   
Resolució adequada de la integració de l'actuació   
en el seu entorn 7   
Vivendes sotmeses a algun règim de protecció que es comprometa a promoure l'urbanitzador:  
Nre.: 1  
Ubicació 1  
Qualitat de les vivendes: 1  
Disseny 1 2   
Termini d'execució del programa d'actuació. 1 0  
Compromís d'edificació simultània a la urbanització   
per damunt del mínim legalment exigible. 2 0  
Mitjans per al control de la qualitat: (assenyaleu   
les prestacions que constituïxen l'objecte del programa). 2 0  
Inversió en programes de restauració paisatgística   
o d'imatge urbana dins de l'àmbit del programa. 3 1   
Compromisos addicionals: 2 0   
ANNEX XI  
CRITERIS D'ADJUDICACIÓ PER A LA SELECCIÓ DE LA PROPOSICIÓ JURIDICOECONÒMICA  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per orde decreixent:  
Criteris d'adjudicació Ponderació Límits mínims   
 de puntuació Puntuació màxima 30  
Valoració dels terrenys a l'efecte de fixar el coeficient  
de canvi per al pagament en espècie   
(article 127.2.f Llei Urbanística Valenciana) 8 0  
   
Menor proporció de solars o aprofitaments que   
hagen de ser posats a disposició de l'urbanització   
per mitjà de reparcel·lació forçosa com a retribució   
a compte de tercers amb els qui no tinga contracte   
suficient, i major proporció de terrenys propis  
 o d'associats que hagen de quedar afectes, amb   
garantia real inscrita en el Registre de la Propietat,  
al compliment de les obligacions especials d'edificació  
derivades de l'aprovació del programa. 12 2  
- Finançament: condicions de finançament oferides per l'urbanitzador per al pagament de les quotes d'urbanització a aquells propietaris acollits a estes i, si és el cas, recolzades per una entitat financera degudament registrada.  
ANNEX IX  
ELEMENTS, REQUISITS I LÍMITS A COMPLIR  
PER LES VARIANTS QUE ES PRESENTEN  
Es podran presentar propostes de planejament, amb l'única limitació que hauran de resoldre adequadament la integració territorial, urbanística i d'infraestructures de l'àmbit ordenat, en el context del territori.  
Import de les càrregues d'urbanització   
(euros/ m² edificabilitat) 8 0  
Condicions de finançament de les càrregues del programa 2 0   
Riba-roja de Túria, 3 de juliol de 2007.- L'alcalde: Francisco Tarazona Zaragozá.  
\* \* \* \* \*  
ANEXO X  
CRITERIOS DE ADJUDICACIÓN PARA LA SELECCIÓN DE LA ALTERNATIVA TÉCNICA DE PROGRAMA  
Los criterios ponderados que se aplicarán para la selección de la alternativa técnica serán los siguientes, ordenados por orden decreciente:  
Criterios de adjudicación Ponderación Umbrales mínimos   
 de puntuación (20) Puntuación máxima: 70  
Cumplimiento de los criterios y objetivos urbanísticos  
y territoriales señalados en las bases particulares  
 de programación.  
Calidad técnica de la ordenación propuesta. 35 20   
Mejor estructuración de dotaciones públicas   
y de espacios libres. 7 10   
Calidad técnica de las soluciones propuestas  
 para la urbanización, incluyendo la calidad de la ordenación 7   
Resolución adecuada de la integración   
de la actuación en su entorno 7   
Viviendas sometidas a algún régimen de protección que se comprometa a promover el Urbanizador:  
Número: 1  
Ubicación 1  
Calidad de las viviendas: 1  
Diseño 1  
Plazo de ejecución del programa de actuación. 1 0   
Compromiso de edificación simultánea a la urbanización   
por encima del mínimo legalmente exigible. 2 0   
Medios para el control de la calidad: (señalar las   
prestaciones que constituyen el objeto del Programa). 2 1  
Inversión en programas de restauración paisajística   
o de imagen urbana dentro del ámbito del programa. 3 1  
Compromisos adicionales: 2 0   
ANEXO XI  
CRITERIOS DE ADJUDICACIÓN PARA LA SELECCIÓN DE LA PROPOSICIÓN JURÍDICO-ECONÓMICA  
Los criterios ponderados que se aplicarán para la selección de la proposición jurídico-económica serán los siguientes, ordenados por orden decreciente:  
Criterios de adjudicación Ponderación Umbrales mínimos   
 de puntuación Puntuación máxima 30  
Valoración de los terrenos a efectos de fijar   
el coeficiente de cambio para el pago   
en especie (artículo 127.2.f Ley Urbanística Valenciana) 8 0   
Menor proporción de solares o aprovechamientos   
que deban ser puestos a disposición del urbanización   
por medio de reparcelación forzosa como retribución   
a cuenta de terceros con los que no tenga contrato   
suficiente, y mayor proporción de terrenos propios   
o de asociados que deban quedar afectos con garantía   
real inscrita en el Registro de la Propiedad   
al cumplimiento de las obligaciones especiales   
de edificación derivadas de la aprobación del programa. 12 2   
Importe de las cargas de urbanización (euros/m² edificabilidad) 8 0   
Condiciones de financiación de las cargas del programa 2 0   
Riba-roja de Túria, 3 de julio de 2007.- El alcalde: Francisco Tarazona Zaragozá.